**Ministru kabineta rīkojuma projekta „Grozījumi Ministru kabineta 2015.gada 1.jūlija rīkojumā Nr.347 “**Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likuma “Par nekustamā īpašuma nodokli” 1.panta otrās daļas 18.punkts paredz, ka ar nekustamā īpašuma nodokli neapliek biedrībām un nodibinājumiem piederošas ēkas un inženierbūves saskaņā ar Ministru kabineta noteiktajiem kritērijiem un apstiprināto sarakstu.Projekts paredz papildināt sarakstu ar vienas biedrības vienu nekustamo īpašumu, no saraksta svītrot vienai personu ar invaliditāti biedrībai piedrošu vienu nekustamo īpašumu, no saraksta svītrot viena nodibinājuma vienu nekustamo īpašumu un papildināt sarakstu ar šī paša nodibinājuma citu nekustamo īpašumu.Projekts stājas spēkā Oficiālo publikāciju un tiesiskās informācijas likuma noteiktajā kārtībā. Projektā ir noteikti atsevišķu projekta punktu spēkā stāšanās un piemērošanas termiņi.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par nekustamā īpašuma nodokli” 1.panta otrās daļas 18.punkts.Ministru kabineta 2014.gada 16.decembra noteikumu Nr.760 “Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” 6.punkts.Saņemtie biedrību un nodibinājumu iesniegumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par nekustamā īpašuma nodokli” 1.panta otrās daļas 18.punktam ar nekustamā īpašuma nodokli neapliek biedrībām un nodibinājumiem piederošas ēkas un inženierbūves saskaņā ar Ministru kabineta noteiktajiem kritērijiem un apstiprināto sarakstu.2014.gada 16.decembra Ministru kabineta noteikumi Nr.760 “Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” (turpmāk – MK noteikumi Nr.760) nosaka kritērijus un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli.Biedrībai un nodibinājumam piederošo ēku vai inženierbūvju, kas netiek apliktas ar nekustamā īpašuma nodokli, saraksts ir apstiprināts ar Ministru kabineta 2015.gada 1.jūlija rīkojumu Nr.347 “Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” (turpmāk – Rīkojums).Pašreiz Rīkojumā ir iekļautas tās biedrībām un nodibinājumiem piederošās ēkas un inženierbūves, kuras atbilst MK noteikumu Nr.760 2.punktā noteiktajiem kritērijiem, par kurām nekustamā īpašuma nodokļa atbrīvojuma saņemšanai biedrības un nodibinājumi ir snieguši iesniegumu saskaņā ar MK noteikumu Nr.760 4.punktu.Rīkojumā iekļautajām biedrībām vai nodibinājumiem piederošajām ēkām un inženierbūvēm nekustamā īpašuma nodokļa atbrīvojums tiek piešķirts uz nenoteiktu laiku – līdz biedrība vai nodibinājums zaudē tiesības uz atbrīvojumu no nekustamā īpašuma nodokļa par tai vai tam piederošajām ēkām vai inženierbūvēm (tiek mainīts ēku un inženierbūvju izmantošanas veids vai arī šīs ēkas un inženierbūves tiek atsavinātas).Līdz ar to pēc pirmreizējas biedrībai vai nodibinājumam piederošas ēkas vai inženierbūves iekļaušanas Rīkojumā, turpmāk biedrībai vai nodibinājumam informācija Finanšu ministrijā ir jāsniedz tikai tad, ja notiek izmaiņas biedrībai vai nodibinājumam piederošo ēku un inženierbūvju izmantošanas veidā vai īpašuma tiesību sastāvā. Finanšu ministrija katru gadu veic biedrību iesniegto iesniegumu un Rīkojumā iekļautās informācijas atbilstības izvērtējumu, salīdzinot to ar no Tiesu administrācijas saņemto informāciju, Valsts zemes dienesta pārraudzībā esošās sistēmas “Nekustamā īpašuma valsts kadastra informācijas sistēma” teksta datiem un Valsts ieņēmumu dienesta tīmekļa vietnē publicēto Sabiedriskā labuma organizāciju reģistru.Šobrīd Rīkojumā ir iekļautas 28 biedrībām, četrām personu ar invaliditāti biedrībām un sešiem nodibinājumiem piederošās ēkas un inženierbūves, norādot konkrētu telpu grupu un būvju kadastra apzīmējumus.Finanšu ministrijā 2020.gada janvārī tika saņemti divi fonda “Ziedot.lv” iesniegumi – viens par ēkas iekļaušanu rīkojumā, otrs par ēkas svītrošanu no rīkojuma, bet februārī tika saņemts personu ar invaliditāti biedrības “Latvijas Nedzirdīgo savienība” iesniegums par vienas ēkas svītrošanu no rīkojuma un biedrības “Mārupes BMX klubs” iesniegums par vienas ēkas iekļaušanu rīkojumā.Ministru kabineta rīkojuma projekts “Grozījumi Ministru kabineta 2015.gada 1.jūlija rīkojumā Nr.347 “Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” (turpmāk – Projekts) paredz svītrot:- Rīkojuma 2.pielikuma 2.punktā norādīto personu ar invaliditāti biedrības “Latvijas Nedzirdīgo savienība” piederošo nekustamo īpašumu, jo tas ar 2019.gada 7.marta pirkuma līgumu ir ticis pārdots,- Rīkojuma 3.pielikuma 1.punktā norādīto fondam “Ziedot.lv” piederošo nekustamo īpašumu, jo tas ar 2019.gada 25.jūnija pirkuma līgumu ir ticis pārdots.Likuma “Par nekustamā īpašuma nodokli” 7.panta trešā daļa paredz, ka vispārīgā gadījumā nekustamā īpašuma nodokļa maksāšanas pienākums izbeidzas ar nākamo taksācijas gadu pēc īpašuma tiesību vai valdījuma tiesību izbeigšanās, izņemot atsevišķus izņēmuma gadījumus. MK noteikumu Nr.760 8.1.apakšpunkts paredz, ka nodokļa atbrīvojuma piemērošana tiek pārtraukta ar nākamo taksācijas gadu pēc tam, kad beigušās tiesības uz biedrībai piederošo ēku vai inženierbūvi. Līdz ar to, personu ar invaliditāti biedrībai “Latvijas Nedzirdīgo savienība” un fondam “Ziedot.lv” nekustamā īpašuma nodokļa maksāšanas pienākums un arī tiesības uz nodokļa atbrīvojumu par konkrēto nekustamo īpašumu izbeidzas 2020.gada 1.janvārī.Tāpat Projekts paredz papildināt:- Rīkojuma 1.pielikumu ar jaunu punktu, iekļaujot tajā biedrības “Mārupes BMX klubs” uz apbūves tiesību pamata iegūtu ēku (2018.gada 13.septembra lēmum, apbūves tiesības termiņš - 2028.gada 7.februāris);- Rīkojuma 3.pielikuma 1.punktā minētā fonda “Ziedot.lv” nekustamo īpašumu uzskaitījumu ar vienu jaunu nekustamo īpašumu, jo tas, pamatojoties uz 2018.gada 31.oktobra pirkuma līgumu, 2019.gada 17.janvārī ir reģistrēts zemesgrāmatā uz fonda vārda. Likuma “Par nekustamā īpašuma nodokli” 7.panta pirmā daļa paredz, ka vispārīgā gadījumā nekustamā īpašuma nodokli sāk maksāt ar nākamo taksācijas gadu pēc īpašuma tiesību vai valdījuma tiesību rašanās, izņemot atsevišķus izņēmuma gadījumus. Saskaņā ar MK noteikumu Nr.760 7.punktu Rīkojumā iekļautajām ēkām un inženierbūvēm nodokļa atbrīvojumu piemēro ar nākamā taksācijas gada 1.janvāri un piešķir uz nenoteiktu laiku – līdz biedrība zaudē tiesības uz atbrīvojumu no nodokļa par attiecīgajām biedrībai piederošajām ēkām vai inženierbūvēm. Tādējādi biedrības “Mārupes BMX klubs” nekustamais īpašums Rīkojumā tiek iekļauts ar šo Projektu, bet nodokļa atbrīvojumu biedrībai piemērojams ar 2021.gada 1.janvāri, savukārt fondam “Ziedot.lv” nekustamā īpašuma nodokļa maksāšanas pienākums par jauniegūto nekustamo īpašumu rodas 2020.gada 1.janvārī, bet nodokļa atbrīvojumu fondam piemērojams ar 2021.gada 1.janvāri. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |
|  |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrības un nodibinājumi, kuriem piederošās ēkas un inženierbūves tiek iekļautas ar Rīkojumu apstiprinātajā sarakstā un biedrības un nodibinājumi, kuriem piederošās ēkas un inženierbūves tiek izslēgtas no ar Rīkojumu apstiprinātā saraksta.Nekustamā īpašuma nodokļa administrācijas – pašvaldības, kā arī Finanšu ministrija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Projekta izstrādes procesā, Finanšu ministrijai bija nepieciešamība gūt apstiprinājumu par biedrību un nodibinājumu norādīto Rīkojumā iekļauto un iekļaujamo objektu atbilstību MK noteikumiem Nr.760. Atbilstoši Valsts pārvaldes iekārtas likuma 10.pantam Finanšu ministrija lūdza Tiesu administrācijai viņu rīcībā esošo (Finanšu ministrijai nepieciešamo) informāciju par konkrētiem biedrībām un nodibinājumiem piederošajiem nekustamajiem īpašumiem.Finanšu ministrija veic informācijas salīdzināšanu ar Valsts zemes dienesta pārraudzībā esošās sistēmas “Nekustamā īpašuma valsts kadastra informācijas sistēma” teksta datiem un Valsts ieņēmumu dienesta tīmekļa vietnē publicēto Sabiedriskā labuma organizāciju reģistru. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | Izmaiņas kārtējā gadā, salīdzi-not ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2021 gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022 gadam | Izmai-ņas, salīdzi-not ar plānoto 2022 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazināju-mu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts paredz, ka biedrību un nodibinājumu piederošo ēku vai inženierbūvju sarakstā, kas netiek apliktas ar nekustamā īpašuma nodokli, tiek: • svītrots personu ar invaliditāti biedrības “Latvijas Nedzirdīgo savienība” īpašums, kas atrodas Daugavpilī, 18.Novembra ielā 208 un fonda “Ziedot.lv” īpašums, kas atrodas Rīgā, Indrānu ielā 13 (grozījumi piemērojami ar 2020.gada 1.janvāri);• papildināts ar fonda “Ziedot.lv” īpašumu, kas atrodas Rīgā, Sēlpils ielā 2C un biedrības “Mārupes BMX klubs” īpašumu, kas atrodas Mārupē, Tīraines dārzi 6 (grozījumi stājas spēkā ar 2021.gada 1.janvāri).Ņemot vērā plānotās izmaiņas ar Rīkojumu apstiprinātajā sarakstā, tiek vērtēts, ka 2020.gadā un turpmāk fiskālā ietekme uz pašvaldību budžeta ieņēmumiem no nekustamā īpašuma nodokļa būs nebūtiska.Turklāt saskaņā ar likumu “Par nekustamā īpašuma nodokli” pašvaldībām ir tiesības savos saistošajos noteikumos noteikt papildus atvieglojumus un diferencētas nekustamā īpašuma likmes, līdz ar to fiskālā ietekme var tikt samazināta.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par Projekta izstrādi 2020.gada 15.jūnijā tika publicēta Finanšu ministrijas tīmekļa vietnē [www.fm.gov.lv](http://www.fm.gov.lv) sadaļas “Sabiedrības līdzdalība” apakšsadaļā “Tiesību aktu projekti”, saite: <https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project652>.Paziņojums par līdzdalības iespējām projekta izstrādes procesā 2020.gada 15.jūnijā tika publicēts Valsts kancelejas tīmekļa vietnes sadaļas “Sabiedrības līdzdalība” apakšsadaļā “Ministru kabineta diskusiju dokumenti”, saite: <https://www.mk.gov.lv/content/ministru-kabineta-diskusiju-dokumenti>.Ir notikusi telefoniska un elektroniska komunikācija ar biedrībām un nodibinājumiem, kuri interesējās un pārliecinājās par biedrībai vai nodibinājumam veicamajām darbībām saistībā ar MK noteikumos Nr.760 un Rīkojumā noteikto.Jebkurai biedrībai vai nodibinājumam, kas atbilst MK noteikumu Nr.760 2.punktā minētajiem kritērijiem, bija tiesības iesniegt šo noteikumu 4.punktā minēto iesniegumu, un biedrībai vai nodibinājumam, kas vairs neatbilst MK noteikumu Nr.760 2.punktā minētajiem kritērijiem, bija pienākums iesniegt šo noteikumu 10.punktā minēto informāciju. |
| 2. | Sabiedrības līdzdalība projekta izstrādē | Finanšu ministrija saņēma vienas biedrības iesniegumu par nekustamā īpašuma nodokļa atbrīvojuma piešķiršanu vienam nekustamajam īpašumam, viena nodibinājuma divus iesniegumus: vienu – par nekustamā īpašuma nodokļa atbrīvojuma piešķiršanu vienam nekustamajam īpašumam, otru – par viena nekustamā īpašuma svītrošanu no ar Rīkojumu noteiktā saraksta un vienas personām ar invaliditāti biedrības iesniegumu par viena nekustamā īpašuma svītrošanu no ar Rīkojumu noteiktā saraksta.  |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projektu piemēros nekustamā īpašuma nodokļa administrācija – pilsētu un novadu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde nemainīs pārvaldes funkcijas un institucionālo struktūru.Nav nepieciešams veidot jaunas institūcijas. Projekts tiks realizēts esošo cilvēkresursu ietvaros.Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministrs J.Reirs

Ozoliņa, 67095493

Agrita.Ozolina@fm.gov.lv